Kodak
Eastman Kodak Company on monikansallinen yritys, joka tuottaa valokuvausmateriaalia ja -tarvikkeita. Sen pääkonttori on Rochesterissa, New Yorkin osavaltiossa Yhdysvalloissa. Yhtiön perusti George Eastman vuonna 1888.
FED (kamera)
FED on neuvostoliittolainen Harkovassa sijainnut tehdas, joka valmisti kameroita vuosina 1934–1941 ja 1946-1990. Tehtaan nimi on tullut Feliks Edmundovitš Dzeržinskistä, koska tehdas kuului alun perin NKVD:lle, jonka edeltäjäorganisaation, Tšekan, oli Dzeržinski perustanut. Tehdas sai alkunsa orpolasten työllistämisajatuksesta, joita oli Ukrainassa nälänhädän vuoksi runsaasti. Tehdasta johti Anton Makarenko, joka oli neuvostoliittolainen pedagogi.